สถานเอกอัครราชทูต ณ กรุงวอร์ซอ เตรียมแผนอพยพสำหรับคนไทยในยูเครน หากเกิดสถานการณ์ฉุกเฉิน
นายธานี แสงรัตน์ อธิบดีกรมสารนิเทศและโฆษกกระทรวงการต่างประเทศ เปิดเผยว่า ช่วงที่ผ่านมา สถานเอกอัครราชทูต ณ กรุงวอร์ซอ ซึ่งมีเขตอาณาครอบคลุมประเทศยูเครน ได้ติดตามสถานการณ์ความตึงเครียดระหว่างรัสเซียและยูเครนอย่างใกล้ชิด เบื้องต้นยังไม่มีผลกระทบต่อคนไทยในยูเครน แต่สถานเอกอัครราชทูต ณ กรุงวอร์ซอ ได้เตรียมแผนอพยพในกรณีที่เกิดสถานการณ์ฉุกเฉินไว้สำหรับชุมชนคนไทยในยูเครน ซึ่งมีจำนวนประมาณ 200 ถึง 230 คน ส่วนใหญ่ประกอบอาชีพอยู่ภายในร้านสปาและนวดไทย ขณะที่ บางส่วนสมรสกับชาวยูเครนและพำนักอยู่ภายในกรุงเคียฟสำหรับชาวไทยในยูเครน หากต้องการความช่วยเหลือ สามารถติดต่อผ่านเพจเฟซบุ๊ก “คนไทยในประเทศยูเครน” กลุ่มไลน์ระหว่างสถานเอกอัครราชทูตฯ กับชุมชนไทยในยูเครน กลุ่มเทเลแกรม ระหว่างสถานเอกอัครราชทูตฯ กับเจ้าของร้านสปาไทยชาวยูเครน และสายด่วน +48 686 642 348 (สามารถติดต่อได้ตลอด 24 ชั่วโมง)